ตลาดสินค้าที่ใช้แล้ว หรือสินค้ามือสอง ในฮ่องกง
ในช่วงเศรษฐกิจย่ำแย่ในปัจจุบัน ตลาดขายของมือสองโดยเฉพาะสินค้ายี่ห้อดังต่างๆ กำลังได้รับความนิยมเพิ่มขึ้นในหลายประเทศ ไม่เว้นแม้แต่ที่ฮ่
อย่างนี้คงต้องบอกว่า แม้รายได้จะลดลงแต่ขอคงรสนิยมเหมือนเดิมไว้ ไม่เปลี่ยนแปลง ถนนสายหลักต่างๆ ในฮ่องกงมักจะมีร้านขายของหรูหราต่างๆเช่น ร้านขายอัญมณี เสื้อผ้ายี่ห้อดัง และเครื่องหนังเรียงรายอยู่เต็มไปหมดเป็นเวลาหลายสิบปีมาแล้วที่นักท่องเที่ยว และนักช้อปปิ้งทั่วเอเชียพากันเดินทางมายังฮ่องกงเพื่อหาสินค้าดียี่ห้อดังราคาถูก และที่สำคัญไม่ต้องเสียภาษีด้วยแต่เนื่องจากภาวะเศรษฐกิจถดถอยในปัจจุบัน ร้านรวงต่างๆ จึงต้องใช้วิธีลดแลกแจกแถมเพื่อจูงใจลูกค้าแต่รายงานข่าวบอกว่าธุรกิจอย่างหนึ่ง ที่กำลังไปได้สวยที่ฮ่องกงก็คือร้านขายสินค้ามือสองนั่นเอง ร้านชื่อ Milan Station ใกล้ Times Square ในฮ่องกง นำกระเป๋ายี่ห้อดังต่างๆมาแขวนจูงใจลูกค้า ไม่ว่าจะเป็นกระเป๋า Gucci Louis Vuitton หรือChanelซึ่งราคาที่ติดไว้ค่อนข้างถูกกว่าราคาขายปลีกทั่วไปมากแต่หากเดินเข้าไปพิจารณาดีดี จะเห็นว่ากระเป๋าหล่านั้นเป็นของใช้แล้ว คุณ Tony Chan จนท.ฝ่ายการตลาดของร้านแห่งนี้บอกว่าตั้งแต่เกิดวิกฤตเศรษฐกิจ ร้านขายของมือสองของเขาที่มีสาขาถึง 10 แห่งทำยอดขายเพิ่มขึ้นราว5-7% ซึ่งน่าจะเป็นเพราะลูกค้ายังยึดติดกับยี่ห้อสินค้าแม้รายได้จะลดลง คุณ Tony Chan บอกว่ากระเป๋า Louis Vuitton และ Gucci ขายดีที่สุด เพราะลูกค้าต้องการจะแสดงให้คนทั่วไปเห็นว่าใช้ของแพงนั่นเอง คุณ Chanบอกว่าบางวันทางร้านขายกระเป๋าได้ถึง 100 ใบ แต่ละใบราคาไม่ต่ำกว่า 200 ดอลล่าร์หรือราว 7 พันบาท แม้จะเป็นของใช้แล้วก็ตาม หลักฐานพิสูจน์ความเฟื่องฟูของตลาดสินค้ามือสองในฮ่องกงนี้เห็นได้ไม่ยากเพราะหากเดินไปสอดส่องดูตามร้านขายสินค้าหรูหรามือหนึ่งทั่วไปจะพบว่าช่วงนี้แทบไม่มีคนเดินชมสินค้าเลย คุณ Ellen Mcnally ผู้เขียนหนังสือแนะนำร้านต่างๆในฮ่องกง บอกว่า แม้ปกติคนฮ่องกง และนักท่องเที่ยวจะไม่ค่อยนิยมซื้อสินค้ามือสองแต่ถ้าเป็นของยี่ห้อหรูๆ ที่ชอบ ก็อาจจะเปลี่ยนความคิดได้ คุณ Mcnally บอกว่า ลูกค้ามักจะถูกครอบงำจิตใจด้วยยี่ห้อดังๆบางคนสามารถจ่ายเงินเป็นพันเป็นหมื่นเหรียญได้เพื่อให้ผู้อื่นเห็นว่าใช้ของยี่ห้อแพงๆ คุณ Mcnally ยังบอกด้วยว่าสินค้าหรูหรามือสองนั้นราคามักจะถูกกว่าของมือหนึ่งราว 30-50% ซึ่งก็คงถูกใจคนชอบสินค้าหรูๆ แต่ราคาถูกกว่าอย่างคุณ Yu Chan ลูกค้าประจำของร้านขายสินค้ามือสองที่บอกว่าหากจ่ายเงินถูกกว่า แต่ได้สินค้าคุณภาพเหมือนหรือใกล้เคียงกับของใหม่ แล้วทำไมจะไม่ซื้อล่ะ